**Pályázat a *Tanítsunk Magyarországért!* programban a TM1 felkészítő kurzust sikeresen elvégző hallgatókszámára a mentori tevékenység támogatására**

A kitöltött és személyesen aláírt nyilatkozatot beszkennelve, pdf-formátumban vagy olvasható fotóformátumban elektronikusan kérjük elküldeni a [tmo@tkk.elte.hu](mailto:tmo@tkk.elte.hu) címre legkésőbb 2021. január 8-ig. A kitöltött és pdf-ben lementett nyilatkozatot az Ügyfélkapun keresztül elektronikusan is alá lehet írni. A pályázathoz két dolog szükséges: a nyilatkozat elküldése, valamint a következő oldalon levő űrlap kitöltése:

<https://forms.office.com/Pages/ResponsePage.aspx?id=zdtms8NPUUSC0uI5VkMCw5JoLkf-u0dGu8_oJjfXrqFUMDZMMUJPT1VQMjhVWFI1TlVMOENLVEo1My4u>

|  |  |
| --- | --- |
| A pályázó neve: |  |
| Neptun-kódja: |  |

**Nyilatkozom arról, hogy a pályázati kiírásban megadott pályázási feltételeknek megfelelek:**

* Büntetőjogi felelősségem tudatában kijelentem, hogy a pályázati űrlapon az általam megadott adatok a valóságnak megfelelnek.
* Sikeresen elvégeztem a TM1 felkészítő kurzust.
* Nyilatkozom arról, hogy mentorálást tervezek a 2021. tavaszi félévben az ELTE valamely Nógrád vagy Pest megyei partneriskolájában, ennek érdekében 2021. február 15-ig ösztöndíjszerződést tervezek kötni az ELTE-vel.
* Vállalom, hogy a pályázati űrlapon megadok legalább három olyan települést, ahol mentorálást vállalok.
* Elfogadom, hogy az iskolai beosztás az iskolákkal és a hallgatókkal egyeztetve történik 2021. január 31-ig az adott lehetőségek figyelembevételével. A mentorálás az utazási időtől függően maximum heti 6 óra mentorálást jelent. Egy hallgató átlagosan 4 fő 6. vagy 7. osztályos tanulót mentorál.
* Vállalom, hogy az ösztöndíjszerződés megkötése esetén a mentori szerződés időtartama alatt együttműködöm a program szervezőivel, a partneriskola pedagógusaival, a TM2 kurzus oktatójával és a mentortársakkal egyaránt.
* Vállalom, hogy az ösztöndíjszerződés megkötése esetén a mentorálást kísérő TM2 kurzust felveszem, és a kurzust a 2021. tavaszi félévben sikeresen elvégzem. Tudomásul veszem, hogy a TM2 kurzus heti 2 órás jelenléti vagy online csoportos foglalkozást, valamint a félév során minimum két alkalommal kötelező jelenléti vagy online személyes konzultációt jelent.
* Vállalom, hogy aktívan részt veszek a TKK által február elején tervezett valamely partneriskolai jelenléti vagy online élménynap előkészítésében és megszervezésében.
* Vállalom, hogy az ELTE polgáraként és mentorként mind a viselkedésemben, mind a kommunikációmban betartom az ELTE Etikai Kódexét (<https://www.elte.hu/file/ELTE_Etikai_Kodex.pdf>), valamint a *Tanítsunk Magyarországért!* programnak a honlapján is publikált etikai elveit: <https://tkk.elte.hu/tanitsunk-magyarorszagert/>.
* Vállalom, hogy ha a programról valamely médiumban nyilatkozni vagy publikálni kívánok, ezt előzetesen egyeztetem a TM2 kurzus oktatójával és a program szakmai vezetésével.
* Tudomásul veszem, hogy a véleménynyilvánítás szabadságának a gyakorlása nem irányulhat a nemzeti, etnikai, faji vagy vallási közösségek méltóságának a megsértésére.
* Nyilatkozom arról, hogy az ELTE polgáraként az ELTE egyetlen Etikai Bizottsága sem talált vétkesnek valamilyen etikai vétségben.
* Elfogadom, hogy a pályázathoz kapcsolódó mentorálás időszaka: 2021. február 15. – 2021. június 30. Vállalom, hogy ezen időszak alatt heti rendszerességgel, a program által meghatározott időkeretben jelenléti vagy online módon mentorálom a hozzám tartozó tanulókat.
* Hozzájárulok ahhoz, hogy személyes adataimat a Tanárképző Központ a pályázattal és a *Tanítsunk Magyarországért!* programmal összefüggésben kezelje.

Dátum:

………………………………………………………….

aláírás